Հանի (Fighting Vipers)

, Ամերիկայում և Եվրոպայում հայտնի է որպես **Քենդի** (), Sega-ի Fighting Vipers տեսախաղերի շարքի կերպար։ Հանին տասնվեցամյա աղջիկ է, որը մասնակցում է Արմսթոունի քաղաքապետի կողմից կազմակերպված մարտական ​​մրցաշարին։ Հերոսուհին կրում է կարմիր զրահ, կիսաշրջազգեստ, ինչպես նաև երկար, կարմիր ու ծնկին հասնող կոշիկներ և սև գուլպաներ։ Հանիի մարտական ​​ոճը մարտում նաև իր սեփական աշխատանքի արդյունքն է՝ դրանում, բացի ուժային հարվածներից և **բռնումներից**, նա ունի տեխնիկա, որը ընդօրինակում և համապատասխանում է կատվի շարժումներին։

Հանին խառը արձագանքներ է ստացել մամուլի կողմից՝ քննադատները նրան որակել են որպես տեսախաղերում կանացի կերպարների սեքսուալիզացման ևս մեկ օրինակ։ Խառը արձագանքներին չնայած՝ Հանին մեծ ժողովրդականություն է ձեռք բերել երկրպագուների շրջանում, ինչի արդյունքում նա դարձել է «Sonic the Hedgehog» կոմիքսների շարքի կերպարներից մեկը՝ մարդակերպ կատվի կերպարով։

## Ընդհանուր բնութագրեր
Հանին տասնվեցամյա շիկահեր աղջիկ է, որը սովորում է նորաձևության դպրոցում: Առաջին «*Fighting Vipers*»-ի սյուժեի համաձայն՝ Արմսթոուն Սիթիի քաղաքապետը պաշտոնապես հայտարարել է մարտական ​​մրցաշարի մեկնարկի մասին՝ քաղաքի բարձր աշտարակի գագաթին կայանալիք եզրափակիչ մենամարտով: Միջոցառմանը պետք է մասնակցի ութ մարդ: Հանին, որը ցանկանում էր գովազդել իր նորաձևության շարքը մասնակցում է քաղաքային մրցաշարին՝ հաղթելու համար: Հանին կրում է կարմիր զրահ՝ մեջքին թևերով, կատվի թաթերի տեսքով ձեռնոցներ, կարմիր լատեքսից կիսաշրջազգեստ՝ ժանյակ, սև գուլպաներ և կոշիկներ: «*Fighting Vipers* 2»-ում հերոսուհին կրում է նոր զգեստ, որը մուգ կապույտ զգեստ է՝ կարմիր գոգնոցով:

Որպես Sonic the Hedgehog տիեզերքի մարդակերպ կատու, Հանին կրում է բնօրինակ զգեստի մի փոքր փոփոխված տարբերակը, իսկ նրա մորթու գույնը ոսկեգույն է՝ համապատասխան նրա անվանը (` «մեղր», փոխաբերական իմաստով`  «սիրելիս», «քաղցրիկ», «փոքրիկ»)։ Նրա կերպարը հիմնականում ներկայացվել է Archie Comics-ի կոմիքսներում, որտեղ նա պատկերված է որպես բարեկամական և նպատակասլաց կատու, որը չի վախենում խնդիրներից: Բրիզի ոզնու կողմից կազմակերպված մրցաշարին մասնակցելիս Հանին հանդիպել է իր վաղեմի երկրպագու Էմի ոզնուն և նրանք արագորեն ընդհանուր լեզու են գտել: Կոմիքսները նաև ցույց են տվել, որ Հանին գիտի, թե ինչպես գեղեցիկ պարտվել՝ մրցաշարում պարտվելով Սոնիկ ոզնու դեմ պայքարում, որից հետո նա չի նեղվում:

«*Fighting Vipers*» ձեռնարկում հերոսուհին նկարագրվում է որպես լուռ և ամաչկոտ աղջիկ, որը մարտում դառնում է հզոր և խորամանկ մարտիկ: Մարտում Հանին օգտագործում է իր սեփական մարտական ​​ոճը, որը բաղկացած է տարբեր ուժային հարվածներից, բռնումներից և կատվի նման շարժումներ ընդօրինակող տեխնիկաներից: Նա նաև հաճախ օգտագործում է իր բնորոշ հարձակումը իր հետույքով: Աղջիկը կարողանում է բոնգոներն օգտագործել որպես զենք և չի վարանում անարդար տեխնիկաներ կիրառել իր հակառակորդին հաղթելու համար:

## Մասնակցություն

Հանիի առաջին մասնակցությունը Fighting Vipers մարտական ​​խաղում է եղել։ Այս կերպարի հետաքրքիր առանձնահատկությունն այն է, որ խաղի հյուսիսամերիկյան և եվրոպական տարբերակներում հերոսուհու անունը անհայտ պատճառներով փոխվել է Քենդիի։ Fighting Vipers-ի Sega Saturn տարբերակում Հանին ունեցել է մի քանի լրացուցիչ զգեստներ, որոնց տրամադրվել են առանձին տեղեր կերպարի ընտրության էկրանին։ Հերոսուհու հաջորդ հայտնվելը Fighters Megamix-ում է եղել, որը Virtua Fighter և Fighting Vipers շարքերի քրոսովեր է։ Խաղի առաջին մասի մարտիկների մեծ մասի նման, Հանին վերադարձել է Fighting Vipers 2-ում։

Բացի Fighting Vipers շարքում իր հայտնվելուց, Հանին հայտնվել է նաև այլ ֆրանշիզաներում։ Նա պետք է հայտնվեր Sonic the Fighters խաղում, որը թողարկվել է 1996 թվականին արկադային խաղերի համար, բայց խաղի վերջնական տարբերակում անհասանելի է եղել և կարող էր խաղալ միայն այն դեպքում, եթե կոտրեր խաղը խաբեության կոդով։ Հանին պաշտոնապես առաջնաելույթ է ունեցել PlayStation 3 և Xbox 360 հարթակների համար նախատեսված մարտական ​​խաղի վերաթողարկման մեջ, որը թողարկվել է 2012 թվականին՝ բնօրինակ տարբերակից 16 տարի անց։ Նա նաև հայտնվում է Fighters Megamix մարտական ​​խաղում, որը Fighting Vipers և Virtua Fighter շարքերի քրոսովեր է։

Տեսախաղերից դուրս, Հանին՝ Sonic the Fighters-ի կատվի կերպարով, դարձել է Sonic the Hedgehog կոմիքսների շարքի կերպարներից մեկը։ Հերոսուհին առաջին անգամ հայտնվել է ամսագրի 268-րդ համարում, որտեղ նա մասնակցում է Բրիզի ոզնու մարտական ​​մրցաշարին՝ վերոնշյալ նպատակով գովազդել իր նորաձևության շարքը։

## Միտք և ստեղծագործություն
Ըստ Fighting Vipers նախագծի տնօրեն Հիրոշի Կատաոկայի՝ Հանիի դիզայնը ստեղծվել է միայն մեկ նկարչի կողմից, այլ ոչ թե ամբողջ Sega AM2 թիմի։ Ստուդիայի ծրագրավորողներից մեկը որոշել է մարտական ​​խաղի նախատիպին ավելացնել Sonic the Hedgehog շարքի Sonic-ի և Tails-ի մոդելները։ Սա ավելի ուշ նկատել է նախագծի պրոդյուսեր Յու Սուզուկին։ Sonic Team-ի ղեկավար Յուջի Նակայի հետ քննարկելուց հետո, պրոդյուսերը որոշել է մշակել առանձին մարտական ​​խաղ, որը կներառի Sonic the Hedgehog շարքի կերպարներ։ Sonic the Fighters-ի վրա աշխատելիս ստուդիան որոշել է խաղին ավելացնել Հանիին և, համապատասխանեցնելով Sonic տիեզերքի ոճին, վերաձևավորել նրան որպես մարդակերպ կատվի։ Ըստ Հիրոշի Կատաոկայի, որը նաև Sonic the Fighters-ի զարգացման տնօրենն է եղել՝ ծրագրավորողը դա արել է ղեկավարությունից գաղտնի, ինչը, հավանաբար, խաղի վերջնական տարբերակում հերոսուհու բացակայության պատճառն է։ Fighting Vipers 2-ում Հանին, մի քանի այլ կերպարների հետ միասին, «ստացել» է Imaitoons-ի հյուր նկարչի կողմից ստեղծված նոր զգեստ։

Հանիի «Sonic the Hedgehog» կոմիքսներում հայտնվելու պատճառը, ինչպես խոստովանել են հրապարակումների հեղինակները, հերոսուհու ժողովրդականությունն էր և երկրպագուների մեծ թիվը, ովքեր խնդրում էին նրան ավելացնել «Sonic and it’s Friends» սյուժետային գծին: Կերպարը ներկայացվել է Նյու Յորքի Comic-Con 2014 ցուցահանդեսում, որտեղ ցուցադրվել է նրա զգեստը, որը մի փոքր տարբերվում է խաղի սկզբնական տարբերակից:

## Ընդունելություն
Կերպարի հայտնվելը «Fighting Vipers»-ում մամուլի կողմից ընդունվել է խառը արձագանքներով։ Քննադատողները դժգոհ են եղել մարտական ​​խաղի կերպարների չափազանց կարծրատիպային տեսքից։ Խաղի բոլոր կերպարներից Հանին հաճախ առանձնացվել է քննադատների կողմից, հիմնականում նրա բացահայտող զգեստի և հերոսուհու հետույքի վրա շեշտադրման պատճառով, որն արտահայտվում է նրա որոշ շարժումներում։ Վերջինս հատկապես նկատել է Game Revolution կայքի ներկայացուցիչը՝ իր ակնարկում մեկնաբանելով նրա «սադրիչ» շարժումներից մեկը՝ «Bootie Bop»-ը. «Ես ուրախ կլինեի ծեծի ենթարկվել միայն նրա հետ կռվելու համար»։ Սակայն քննադատը դա դրական չի ընդունել։ Ինտերնետային պորտալում իր գործընկերների ընդհանուր կարծիքը արտահայտելով՝ նա նշել է, որ նման քայլը, որի դեպքում մշակողները միտումնավոր սեքսուալիզացնում են կին կերպարներին՝ «անճաշակ» է, բայց ամենայն հավանականությամբ, այն օգնում է բարելավել խաղի վաճառքը։

Kikizo-ի լրագրող Ջոզեֆ Ջեքսոնը Հանիին անվանել է «կարծրատիպային խելոք մարտիկ աղջիկ»։ GameCola խաղային կայքի կողմից Fighting Vipers 2-ի գրախոսության մեջ քննադատը խոստովանել է, որ մարտական ​​խաղում իր սիրելի կերպարներն են Հանին և նրա մրցաշարային խաղացող ընկեր Բիգ Մալերը։ Գերմանական Video Games խաղային ամսագիրը Հանիին անվանել է «հմայիչ նույնիսկ [մարտում] պարտվելիս»։ Առաջին Fighting Vipers-ի HD վերամշակված տարբերակը գրախոսելով՝ TrueAchievements-ի գրախոսը հերոսուհու հանրաճանաչության հիմնական պատճառ է անվանել քայքայվող զրահի համակարգը, որի շնորհիվ խաղի որոշ կերպարներ կարող են մնալ ներքնազգեստով։ 

2009 թվականին Հանին ընդգրկվել է GamesRadar-ի «Տգեղ պոլիգոն աղջիկների» ցանկում, որտեղ ներկայացված են եղել հին տեսախաղերի աղջիկների և կանանց օրինակներ, որոնք, չնայած այդ ժամանակվա խաղային մոդելների գրաֆիկական թերություններին, խաղացողների կողմից հիշվել են որպես գրավիչ։ Ճապոնական Gamest խաղային ամսագրի կողմից 1996 թվականի լավագույն 50 կերպարների ցանկում Հանին զբաղեցրել է 31-րդ հորիզոնականը։ 2014 թվականին Հանին զբաղեցրել է 33-րդ տեղը «100 ամենագրավիչ տեսախաղերի հերոսուհիներ» ցանկում՝ բրազիլական PlayGame ինտերնետային ռեսուրսի ներկայացուցչի կողմից։

## Ծանոթագրություններ

## Արտաքին հղումներ
* Հերոսի նկարագրություն Giant Bomb կայքում։
* Հերոսի նկարագրություն Sonic Retro հանրագիտարանի կայքում։
* Հերոսի նկարագրություն Sonic News Network վիքի նախագծում։

Կատեգորիա:Կերպարներ այբբենական կարգով
Կատեգորիա:Հորինված խոսող կենդանիներ
Կատեգորիա:Հորինված կատուներ